open-index/open-wikipedia-markdown huggingface dataset:
Αμίλκαρ Καμπράλ

Ο **Αμίλκαρ Καμπράλ** (Πορτογαλικά: Amílcar Lopes Cabral, 12 Σεπτεμβρίου 1924 – 20 Ιανουαρίου 1973) ήταν Αφρικανός αγρονόμος μηχανικός, συγγραφέας, μαρξιστής και εθνικιστής πολιτικός, επικεφαλής του κινήματος για ανεξαρτησία στη Γουινέα-Μπισσάου και του εθνικιστικού κινήματος στη χώρα του και στο Πράσινο Ακρωτήριο. Είναι ο συνθέτης και ο στιχουργός του εθνικού ύμνου της χώρας. Δολοφονήθηκε το 1973.

## Βιογραφία
### Πρώτα χρόνια
Γεννήθηκε στην Μπαφατά της Πορτογαλικής Γουινέας, στις 12 Σεπτεμβρίου του 1924. Οι γονείς του κατάγονταν από το Πράσινο Ακρωτήριο. Ο δίδυμος αδερφός του, Λουίς Καμπράλ έγινε αργότερα αρχηγός κράτους της Γουινέας-Μπισσάου. Ο Αμίλκαρ σπούδασε στη Λισαβόνα και όντας ακόμα φοιτητής οργάνωσε φοιτητικά κινήματα αφιερωμένα στον αφρικανικό εθνικισμό. 

Επέστρεψε στην Αφρική τη δεκαετία του ' 50 και οργάνωσε κινήματα για ανεξαρτησία σε διάφορες αφρικανικές χώρες. Θεμελιώδης ήταν ο ρόλος του στην ίδρυση του Αφρικανικού Κόμματος για την Ανεξαρτησία της Γουινέας και του Πρασίνου Ακρωτηρίου (Partido Africano da Independência da Guiné e Cabo Verde, PAIGC). Επίσης, εργάστηκε για την ίδρυση απελευθερωτικού κόμματος στην Αγκόλα από κοινού με τον Αγκοστίνιο Νέτο.

### Απελευθερωτικός πόλεμος
Από το 1962 ο Καμπράλ ηγήθηκε μιας στρατιωτικής σύρραξης εναντίον των πορτογαλικών δυνάμεων της αποικιοκρατίας. Στόχος του πολέμου ήταν η ανεξαρτησία του Πρασίνου Ακρωτηρίου. Ο Καμπράλ έγινε ντε φάκτο ηγέτης σε πολλά κτήματα στη Γουινέα-Μπισσάου. Το 1972 άρχισε να προωθεί τη θεσμοθέτηση Εθνοσυνέλευσης, ωστόσο τα σχέδιά του ανατράπηκαν με τον ξαφνικό θάνατό του. Πράκτορες της Πορτογαλίας έβαλαν ανθρώπους να τον δολοφονήσουν, στις 20 Ιανουαρίου του 1973 στο Κόνακρι της Γουινέας.  Ο δίδυμος αδερφός του, Λουίς Καμπράλ  έγινε αργότερα Πρόεδρος της Γουινέας-Μπισσάου.

Το όνομά του δόθηκε στο διεθνές αεροδρόμιο του Σαλ, στο Πράσινο Ακρωτήριο. Διοργανώνεται επίσης το Κύπελλο ποδοσφαίρου Αμίλκαρ Καμπράλ στη δεύτερη ζώνη.

## Παραπομπές


## Βιβλιογραφία

* Bienen, Henry. "State and Revolution: The Work of Amilcar Cabral", *Journal of Modern African Studies,* 15 (4): 555–568 (1977).
* Chabal, Patrick. *Amilcar Cabral: Revolutionary Leadership and People's War*. New York and Cambridge, U.K.: Cambridge University Press, 1983. ISBN 0-521-24944-9.
* Chailand, Gérard. *Armed Struggle in Africa: With the Guerrillas in "Portuguese" Guinea*. New York: Monthly Review Press, 1969. ISBN 0-85345-106-0.
* Dhada, Mustafah. *Warriors at Work*
* McCollester, Charles. "The Political Thought of Amilcar Cabral." *[[Monthly Review]],* 24: 10–21 (March 1973).
* Soul Africa
* Sigal, Brad. ''Amilcar Cabral and the Revolution in Guinea-Bissau''; City College of New York. 

## Εξωτερικοί σύνδεσμοι
* "The Weapon of Theory", Ομιλία στην τριηπειρωτική διάσκεψη της Αβάνας το 1966
* Βιογραφία στην Encyclopaedia Britannica
* "National Liberation and Culture",Ομιλία στο Πανεπιστήμιο Συρακουσών το 1970

Κατηγορία:Πολιτικοί της Γουινέας-Μπισσάου
Κατηγορία:Αφρικανοί συγγραφείς
Κατηγορία:Μαρξιστές
Μανουέλ Σατουρνίνο ντα Κόστα

Ο **Μανουέλ Σατουρνίνο ντα Κόστα ** (*Manuel Saturnino da Costa*, 1942-2021) ήταν πολιτικός από τη Γουινέα-Μπισσάου. Διετέλεσε πρωθυπουργός από τις 26 Οκτωβρίου του 1994 ως τις 6 Ιουνίου του 1997.

## Βιογραφία
Γεννήθηκε το 1942. Η πολιτική του καριέρα ταυτίστηκε με το Αφρικανικό Κόμμα για την Ανεξαρτησία της Γουινέας και του Πρασίνου Ακρωτηρίου (PAIGC) του οποίου υπήρξε Γενικός Γραμματέας. Το κόμμα αυτό κέρδισε τις βουλευτικές εκλογές του 1994 με αποτέλεσμα ο ντα Κόστα να διοριστεί πρωθυπουργός από τον πρόεδρο Νίνο Βιέιρα, στις 25 Οκτωβρίου του 1994. Ο ντα Κόστα σχημάτισε κυβέρνηση στις 18 Νοεμβρίου. Η κυβέρνηση αυτή σχεδόν στο σύνολό της αποτελούνταν από μέλη του PAIGC, παρά το γεγονός ότι δόθηκε ένα υπουργείο και στο Κίνημα Μπαφατά.  Διατηρήθηκε στο πρωθυπουργικό αξίωμα ως το 1997.

Έπειτα από την ανατροπή του Νίνο Βιέιρα σε πραξικόπημα το 1999 ο Σατουρνίνο ντα Κόστα διορίστηκε προσωρινός πρόεδρος του κόμματος PAIGC στις 12 Μαΐου του 1999.

Έπειτα από την ορκωμοσία του Κούμπα Ιαλά στην προεδρία της χώρας, ο ντα Κόστα συνελήφθη, μαζί με τον Κάρλος Κορέια, επίσης πρώην πρωθυπουργό και πέντε ακόμα πρώην υπουργούς τον Φεβρουάριο του 2000. Οι συλλήψεις έγιναν αναφορικά με δυο φερόμενα κυβερνητικά ομόλογα, τα οποία τυπώθηκαν χωρίς κοινοβουλευτική έγκριση τρία χρόνια νωρίτερα. Οι δύο πρώην πρωθυπουργοί αποφυλακίστηκαν με εγγύηση και δήλωσαν ότι τα χρήματα από τα ομόλογα προορίζονταν για έργα ανάπτυξης. Τον Ιούνιο του 2003 ο ντα Κόστα κρίθηκε αθώος και απαλλάχτηκε από την κατηγορία της διασπάθισης δημοσίου χρήματος.

Απεβίωσε στην Μπισάου στις 10 Μαρτίου 2021.

## Παραπομπές


Κοστα
Νόμος του Μπουί Μπαλό

thumb|200px|Με τον άνεμο στην πλάτη μας (η φιγούρα στο διάγραμμα "κοιτά" προς τον αναγνώστη), ένα κέντρο χαμηλής πίεσης (L) θα βρίσκεται στα αριστερά μας, ενώ ένα υψηλής πίεσης (H) στα δεξιά μας (στο Βόρειο Ημισφαίριο)
Ο λεγόμενος **Νόμος του Μπουί-Μπαλό** έχει εφαρμογή στη Μετεωρολογία και θεωρείται ένας από τους θεμελιωδέστερους νόμους της. 

Με βάση τη συμπεριφορά του ανέμου και της κατανομής της ατμοσφαιρικής πίεσης ο Ολλανδός καθηγητής Μετεωρολογίας Μπουί Μπαλό ή Μπουί Μπαλλώ (Buys Ballot) διατύπωσε τον ακόλουθο ομώνυμο νόμο:
:*Όταν στεκόμαστε με το πρόσωπο προς τον [[αληθής άνεμος|αληθή άνεμο]] το κέντρο του [[Πεδίο χαμηλού βαρομετρικού|πεδίου χαμηλού βαρομετρικού]] βρίσκεται 8 μέχρι 12 [[ανεμορρόμβος|ανεμορρόμβους]] (δηλαδή 90° έως 135°) προς τη δεξιά πλευρά μας στο [[βόρειο Ημισφαίριο]] ή προς τ΄ αριστερά μας στο [[νότιο Ημισφαίριο]].*
Εξυπακούεται πως επί του παραπάνω νόμου αν στρεψουμε τη πλάτη μας προς τον αληθή άνεμο ισχύει το ίδιο πλην όμως αντίστροφα κατά πλευρά και ημισφαίριο, όπως στο σχετικό διάγραμμα που παρατίθεται. Ο τρόπος αυτός ακολουθείται κυρίως όταν ο αληθής άνεμος είναι ούριος (από τη πρύμνη του πλοίου) οπότε ο προσδιορισμός θέσης γίνεται απ΄ ευθείας ως προς το πλοίο.

Εκτός της παραπάνω διατύπωσης υφίστανται κι άλλες παρεμφερείς όχι όμως τόσο απλουστευμένες.

Με τη βοήθεια αυτού του νόμου είναι δυνατός και πολύ εύκολος ο εντοπισμός της κατεύθυνσης προς την οποία βρίσκονται τα κέντρα των πεδίων των χαμηλών και υψηλών βαρομετρικών πιέσεων με βάση και μόνο (δεδομένο) τη διεύθυνση του πνέοντος τη στιγμή της παρατήρησης ανέμου. Αυτό είναι εξαιρετικά χρήσιμο, ιδιαίτερα στις περιπτώσεις  προσπάθειας εντοπισμού του κέντρου τροπικού κυκλώνα του οποίου τα «προειδοποιητικά σημεία» έχουν γίνει ήδη αντιληπτά.

Κατηγορία:Μετεωρολογία
Κατηγορία:Άνεμοι
Κατηγορία:Φυσικοί νόμοι
Μάικλ Μπόσαμπ

Ο **Μάικλ Μπόσαμπ** ( *Michael Beauchamp* ) είναι διεθνής Αυστραλός ποδοσφαιριστής, γαλλικής καταγωγής, που αγωνίζεται στη νεοσύστατη *Western Sydney Wanderers FC*. 

## Βιογραφικό
Ο **Μπόσαμπ** γεννήθηκε στις 8 Μαρτίου του 1981 στο Σίδνεϊ της Αυστραλίας και ξεκίνησε την καριέρα του το 2000 από τη Μαρκόνι Στάλιονς. Το 2002 μεταγράφηκε στην Παραμάτα Πάουερ και το 2004/05 αγωνίστηκε στην Ολυμπίκ Σίντνεϊ. Το 2005 πραγματοποίησε το ντεμπούτο του στη νεοσύστατη *A League* με τη φανέλα της *Central Coast Mariners* και τον Ιανουάριο του 2007 έκανε το άλμα στην Ευρώπη με τη μετακίνηση του στη Νυρεμβέργη όπου παρέμεινε μέχρι τον υποβιβασμό της ομάδας το 2008. Ακολύθησαν σύντομα περάσματα από τη Δανία και την Άλμποργκ ΜΚ καθώς και από την Αλ Τζαζίρα,των Ηνωμένων Αραβικών Εμιράτων. Τον Μάιο του 2010 επαναπατρίστηκε για λογαριασμό της *Μέλμπουρν Χαρτ* ενώ τη σεζόν 2011/12 αγωνίστηκε στη *Sydney FC*.

Με την Εθνική Αυστραλίας έχει 18 συμμετοχές και 1 γκολ από το 2006. Συμμετείχε στην αποστολή της Εθνικής Αυστραλίας στο Μουντιάλ του 2006 ( χωρίς όμως να αγωνιστεί ), στο Ασιατικό Κύπελλο του 2007 όπως και στο Μουντιάλ του 2010.

## Καριέρα

## Τίτλοι
* Κύπελλο Γερμανίας: 2007

## Παραπομπές


## Εξωτερικοί σύνδεσμοι
* 

Κατηγορία:Αυστραλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Άλμποργκ ΜΚ
Κατηγορία:Ποδοσφαιριστές Σίντνεϊ ΦΚ
Κατηγορία:Ποδοσφαιριστές Αλ Τζαζίρα ΣΚΚ
Κατηγορία:Ποδοσφαιριστές Ολυμπίκ Σίντνεϊ
Κατηγορία:Ποδοσφαιριστές Μέλμπουρν Σίτι ΦΚ
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές Εθνικής Αυστραλίας
Κατηγορία:Ποδοσφαιριστές Σουπερλίγκα Δανίας
Κατηγορία:Αυστραλοί ποδοσφαιριστές στο εξωτερικό
Κατηγορία:Ποδοσφαιριστές Σέντραλ Κόουστ Μάρινερς ΦΚ
Κατηγορία:Ποδοσφαιριστές Ασιατικού Κυπέλλου Εθνών 2007
Κατηγορία:Ξένοι ποδοσφαιριστές στη Δανία
Βόρειο ημισφαίριο

thumb|200px|Το βόρειο ημισφαίριο σημειωμένο με κίτρινο
**Βόρειο Ημισφαίριο** αποκαλείται το ήμισυ ενός πλανήτη που βρίσκεται βόρεια του ισημερινού. Είναι επίσης το ήμισυ του ουράνιου θόλου, βόρεια του ουράνιου ισημερινού. Το βόρειο ημισφαίριο της Γης περιέχει το μεγαλύτερο μέρος της ξηράς και το μεγαλύτερο μέρος του πληθυσμού (περίπου 90%).
thumb|200px|Το βόρειο ημισφαίριο με τον Βόρειο Πόλο στο κέντρο
## Γεωγραφία και κλίμα
Λόγω της κλίσης του άξονα της Γης, ο χειμώνας διαρκεί από το χειμερινό ηλιοστάσιο (τυπικά 22 Δεκεμβρίου) μέχρι και την εαρινή ισημερία (τυπικά 20 Μαρτίου), ενώ το καλοκαίρι διαρκεί από το καλοκαιρινό ηλιοστάσιο (τυπικά 21 Ιουνίου) έως και τη φθινοπωρινή ισημερία (τυπικά 21 Σεπτεμβρίου).

Η Αρκτική Ζώνη είναι η περιοχή βόρεια του Αρκτικού Κύκλου. Το κλίμα της χαρακτηρίζεται από ψυχρούς χειμώνες και δροσερά καλοκαίρια. Η υγρασία της ατμόσφαιρας συνήθως συμπυκνώνεται με τη μορφή χιονιού. Στην Αρκτική υπάρχουν μερικές μέρες το καλοκαίρι όπου ο ήλιος δεν δύει ποτέ και κάποιες μέρες τον χειμώνα όπου ο ήλιος δεν ανατέλλει ποτέ. Η διάρκεια αυτών των φάσεων κυμαίνεται από μία μέρα για τοποθεσίες επάνω στον Αρκτικό Κύκλο, έως αρκετούς μήνες κοντά στον Βόρειο Πόλο. 

Μεταξύ του Αρκτικού Κύκλου και του Τροπικού του Καρκίνου βρίσκεται η Βόρεια Εύκρατη Ζώνη. Οι αλλαγές σε αυτές τις περιοχές μεταξύ χειμώνα και καλοκαιριού είναι συνήθως ήπιες, αντί για ακραία ζέστη ή ψύχος. Εντούτοις ένα εύκρατο κλίμα μπορεί να έχει και απρόβλεπτες καιρικές συνθήκες. 

Οι τροπικές περιοχές (μεταξύ του Τροπικού του Καρκίνου και του Ισημερινού) είναι συνήθως θερμές όλο τον χρόνο και τείνουν να έχουν μια βροχερή περίοδο κατά τους "καλοκαιρινούς" μήνες και μια περίοδο ανομβρίας κατά τους "χειμερινούς" μήνες. 

Στο βόρειο ημισφαίριο τυφώνες και τροπικές καταιγίδες περιστρέφονται ανάποδα από τη φορά των δεικτών του ρολογιού λόγω της δύναμης Κοριόλις. Στο νότιο ημισφαίριο αντίθετα, περιστρέφονται με τη φορά των δεικτών του ρολογιού. Η σκιά ενός ηλιακού ρολογιού κινείται κατά τη φορά των δεικτών του ρολογιού στο βόρειο ημισφαίριο (το αντίθετο ισχύει στο νότιο ημισφαίριο). Κατά τη διάρκεια της ημέρας ο ήλιος τείνει να ανεβαίνει στο ζενίθ του σε νότια θέση, ενώ στο νότιο ημισφαίριο αυτό συμβαίνει σε βόρεια θέση (καθώς τείνει πάντα προς την κατεύθυνση του ισημερινού). Και στα δύο ημισφαίρια ο ήλιος ανατέλλει από την ανατολή και δύει στη δύση. 

Επίσης η Σελήνη παρουσιάζεται αντεστραμμένη σε σύγκριση με την εικόνα που βλέπει κάποιος από το νότιο ημισφαίριο, ενώ διαφορετική είναι και η εικόνα του έναστρου ουρανού ανάμεσα στα δύο ημισφαίρια. Ο Βόρειος Πόλος είναι προσανατολισμένος αντίθετα από το κέντρο του γαλαξία μας, με αποτέλεσμα να υπάρχουν πολύ λιγότερα και λιγότερο φωτεινά άστρα στον ουρανό του βόρειου ημισφαιρίου, σε σύγκριση με αυτόν του νότιου, κάνοντας έτσι το βόρειο πιο κατάλληλο για εξωγαλαξιακές παρατηρήσεις, καθώς δεν υπάρχει τόσο έντονη φωτορύπανση από τον γαλαξία μας. 

Κατηγορία:Ημισφαίρια της Γης
Ζώνη τροπικών νηνεμιών

Ως **ζώνη τροπικών νηνεμιών** χαρακτηρίζεται από τη Μετεωρολογία η ζώνη της ατμόσφαιρας που βρίσκεται υπεράνω του γήινου Ισημερινού, και που εκτείνεται εκατέρωθεν αυτού, έως και τα γεωγραφικά πλάτη 5° βόρεια και νότια, με συνολικό εύρος τα 200 ναυτικά μίλια.

Οι καιρικές συνθήκες που επικρατούν κυρίως σ΄ αυτή τη ζώνη τόσο επί του βορείου όσο και επί του νοτίου ημισφαιρίου χαρακτηρίζονται από άπνοια ή ασθενείς μεταβλητούς ανέμους που εναλλάσσονται κατά καιρούς με λαιλαπώδεις ανέμους. Επίσης στη ζώνη αυτή παρατηρούνται πολλές ραγδαίες βροχές και καταιγίδες. Η σοβαρότητα όμως των καιρικών καταστάσεων της ζώνης αυτής ποικίλλει πολύ.

Για παράδειγμα ένα πλοίο που κινείται στο γεωγραφικό χώρο αυτό μπορεί να τον διασχίσει συναντώντας μόνο λίγους μικρούς σποραδικούς όμβρους (σύντομες καταιγίδες) ή και να τύχει σε περιπτώσεις λαιλαπωδών ανέμων με βίαιες καταιγίδες (με αστραπές και κεραυνούς).

* Η ζώνη των τροπικών νηνεμιών, ή στον πληθυντικό, οι ζώνες τροπικών νηνεμιών, μόνο όταν αναφερόμαστε χωριστά στα ημισφαίρια, χαρακτηρίζονται και ως ζώνες χαμηλού βαρομετρικού.

## Δείτε επίσης
*Ζώνη υποτροπικών νηνεμιών

Κατηγορία:Μετεωρολογία
Σωτήρα Πέλλας

thumb|250px|Το γήπεδο του χωριού Σωτήρα.
Η **Σωτήρα** είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 454 μέτρα.

## Γεωγραφικά - ιστορικά στοιχεία
Η Σωτήρα βρίσκεται στις νότιες παρυφές του όρους Βόρα (Καϊμακτσαλάν) σε απόσταση 10 χλμ. βόρεια της Έδεσσας. Δημιουργήθηκε πάνω σε ερείπια παλιότερου οικισμού πριν 500 χρόνια όταν οι κάτοικοι της γειτονικής Παλαιάς μετακινήθηκαν γιατί σύμφωνα πάντα με την παράδοση, κατά διαστήματα άκουγαν δυνατούς θορύβους προερχόμενους από την πηγή που και σήμερα υπάρχει εκεί. 

Η ευρύτερη περιοχή που βρίσκεται το χωριό ήταν κατοικημένη από πολύ παλαιά όπως προκύπτει από διάφορα ευρήματα (ερείπια, νομίσματα, περιόδων της ελληνικής ιστορίας από την ελληνιστική εποχή έως την βυζαντινή περίοδο και την οθωμανική κυριαρχία. Οι μόνιμοι κάτοικοί της ασχολούνται με την γεωργία και την κτηνοτροφία. Η παλιά ονομασία του χωριού, μέχρι το 1926, είναι *Λούκοβιτς* και μετά την Μικρασιατική καταστροφή εγκαταστάθηκαν σε αυτό 22 οικογένειες (82 άτομα) προσφύγων από τη Μικρά Ασία.

### Η εκκλησία του χωριού
Στο κέντρο του χωριού και δίπλα στον γεροπλάτανο οι παλαιότεροι κάτοικοι έκτισαν την εκκλησία τους, αφιερωμένη στην Αγία Παρασκευή – προστάτιδα του χωριού. Η εκκλησία αυτή που ήταν τρίκλιτη, τρίκογχη με γυναικωνίτη καφασωτό και καμπαναριό, δυστυχώς κατεδαφίστηκε στις αρχές της δεκαετίας του 1960, συνέπεια ανεπανόρθωτων βλαβών στη δομή της.

## Διοικητικά στοιχεία
Ως *Λούκοβιτς* αναφέρεται επίσημα το 1920 όταν προσαρτήθηκε γράφηκε στον τότε δήμο Εδέσσης. Το 1924 με το ΦΕΚ 138Α - 20/06/1924 ορίστηκε έδρα της ομώνυμης νεοϊδρυθείσας κοινότητας και το 1924 με το ΦΕΚ 413Α - 22/11/1926  μετονομάστηκε σε Σωτήρα.  Σύμφωνα με το πρόγραμμα Καλλικράτης, μαζί με τους Λύκους, τη Μαργαρίτα, την Παλαιά Σωτήρα και το Σάμαρι αποτελούν την τοπική κοινότητα Σωτήρας που ανήκει στη δημοτική ενότητα Έδεσσας του Δήμου Έδεσσας και σύμφωνα με την απογραφή του 2011 ως κοινότητα έχει πληθυσμό 512 κατοίκους, ενώ ως οικισμός 205.

## Δείτε επίσης
* Παλαιά Σωτήρα.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Αργυρό γκολ

Το ** ασημένιο γκολ ** (αγγλικά .: *silver goal*) στο ποδόσφαιρο είναι  ένας τρόπος ανάδειξης νικητή σε παιχνίδια που οδηγούνταν στην παράταση. Η διαδικασία αυτή προτάθηκε από την UEFA το 2002 ως εναλλακτική του χρυσού γκολ και καταργήθηκε στο τέλος της σεζόν 2003-04.

## Κανονισμός
Σύμφωνα με τον κανονισμό του ασημένιου γκολ, αν μπει γκολ στο πρώτο ημίχρονο της παράτασης δεν διακόπτεται ο αγώνας αλλά συνεχίζεται ως το τέλος του πρώτου ημιχρόνου. Τότε, εφόσον υπάρχει νικητής, σημειώνεται η λήξη του αγώνα. Αν το πρώτο ημίχρονο λήξει ισόπαλο, τότε το δεύτερο ημίχρονο παίζεται ολόκληρο ανεξάρτητα από το αν μπει γκολ ή όχι.

Με τον κανονισμό του χρυσού γκολ οι ομάδες απέφευγαν να ρισκάρουν στην παράταση, αφού δεν είχαν την ευκαιρία να ανταποδώσουν όταν δέχονταν γκολ. Με το ασημένιο γκολ θεωρήθηκε ότι οι ομάδες δεν είχαν λόγο πλέον να παίζουν παθητικά ή αμυντικά στην παράταση, αφού είχαν την ευκαιρία να ισοφαρίσουν. Παράλληλα, αν έμπαινε γκολ νωρίς δεν παρατεινόταν ο αγώνας και η κούραση των παικτών μετά το 105΄.

## Ιστορία
Το ασημένιο γκολ προτάθηκε το 2002 από την UEFA ως συμπληρωματικό ή βελτιωτικό του χρυσού γκολ, το οποίο όσο διάστημα εφαρμόστηκε απέτυχε να προάγει την επιθετικότητα. Υιοθετήθηκε παράλληλα με το χρυσό γκολ, το οποίο δεν απαγορεύτηκε εφόσον κάποια ομοσπονδία ήθελε να συνεχίσει να το εφαρμόζει. Έτσι τη διετία 2002-2004 παρατηρήθηκε το φαινόμενο άλλες διοργανώσεις να διεξάγονται με χρυσό γκολ κι άλλες με το ασημένιο.

Το πρώτο σημαντικό τρόπαιο που κρίθηκε στο ασημένιο γκολ ήταν ο τελικός του Κυπέλλου ΟΥΕΦΑ 2003: ΦΚ Πόρτο - Σέλτικ Γλασκώβης: 3-2. Ο αγώνας και το πρώτο ημίχρονο της παράτασης έληξαν 2-2. Το νικητήριο γκολ πέτυχε ο Ντερλέι στο 115΄ αλλά ο αγώνας συνεχίστηκε κανονικά ως το 120΄, ενώ με τον κανονισμό του χρυσού γκολ έπρεπε να λήξει μόλις μπήκε το γκολ.

## Κατάργηση
Το Φεβρουάριο 2004 αποφασίστηκε μετά το Ευρωπαϊκό πρωτάθλημα 2004 στην Πορτογαλία και οι δύο θεσμοί, ασημένιο γκολ και χρυσό γκολ, να καταργηθούν και να επανέλθει το παλιό σύστημα διεξαγωγής της παράτασης επί 30 λεπτά ανεξάρτητα από την επίτευξη γκολ ή όχι.

Το τελευταίο ματς που κρίθηκε με ασημένιο γκολ ήταν ο ημιτελικός του Ευρωπαϊκού πρωταθλήματος που διεξήχθη την 1η Ιουλίου 2004 μεταξύ Ελλάδας και Τσεχίας: 1-0. Το τελευταίο ασημένιο γκολ της ιστορίας πέτυχε ο Τραϊανός Δέλλας στο 105΄, λίγο πριν σφυρίξει ο διαιτητής τη λήξη του ημιχρόνου της παράτασης που μετά την επίτευξη του γκολ ήταν και το τέλος του αγώνα.

## Δες επίσης
* Παράταση
* Πέναλτι
* Εκτός έδρας γκολ
* Χρυσό γκολ

Κατηγορία:Ορολογία ποδοσφαίρου
Σενέκας

Με το όνομα **Σενέκας** είναι γνωστά τα εξής ιστορικά πρόσωπα:

*Σενέκας ο Πρεσβύτερος (54 π.Χ. – 39 μ.Χ.), Ρωμαίος ρήτορας και συγγραφέας από την τάξη των ιππέων
*Σενέκας ο Νεότερος (4 π.Χ. – 65 μ.Χ.) Ρωμαίος πολιτικός, φιλόσοφος και συγγραφέας, γιος του Σενέκα του Πρεσβύτερου και διδάσκαλος του Αυτοκράτορα Νέρωνα
Μανουήλ Α΄ Σαραντηνός

Ο **Μανουήλ Α΄ Σαραντηνός/Καραντηνός** ή **Χαριτόπουλος** διετέλεσε Πατριάρχης Κωνσταντινουπόλεως κατά τα έτη 1215 (ή 1217) ως 1222.

Υπήρξε λόγιος Πατριάρχης και φαίνεται ότι είχε το προσωνύμιο *ο Φιλόσοφος*. Ο Γεώργιος Ακροπολίτης λέει «ήταν φιλόσοφος και φαίνεται πράγματι πως αποκαλούνταν έτσι από τον λαό». Η Πατριαρχία του συνέπεσε με τη δύσκολη εποχή της Φραγκοκρατίας, κατά την οποία επέδειξε συνέπεια και σύνεση. Ως Πατριάρχης διέμενε στη Νίκαια, όπου είχε μεταφερθεί και η πρωτεύουσα του Κράτους. Πριν την Άλωση του 1204, ήταν διάκονος και είχε το αξίωμα του *υπάτου των φιλοσόφων*, από όπου φαίνεται πως προέκυψε και το προσωνύμιό του.

Οι σημαντικότερες αποφάσεις που πήρε κατά την Πατριαρχία του περιλαμβάνουν:
*την καθαίρεση του Μητροπολίτη Θεσσαλονίκης, ο οποίος είχε χειροτονηθεί αντικανονικώς από τον αυτοανακηρυχθέντα «Πατριάρχη» Βουλγαρίας
*την απόσπαση της Αρχιεπισκοπής Πεκίου από τη Μητρόπολη Αχρίδος και τη δημιουργία Σερβικής Ορθόδοξης Εκκλησίας στα εδάφη του σερβικού βασιλείου του Στεφάνου του Πρωτοστέπτου
*την αποδοχή της κοινωνίας με τον Αρχιεπίσκοπο Κύπρου Ησαΐα, καίτοι αυτός είχε αναγκαστεί να δηλώσει υποταγή στον Παπικό Θρόνο.
* Την επανέναρξη ενωτικών συνομιλιών με τη Ρωμαιοκαθολική Εκκλησία.

Ο Μανουήλ έπαιξε σημαντικό ρόλο στις διπλωματικές επαφές μεταξύ του Αυτοκράτορα Θεόδωρου Λάσκαρη και του Λατίνου Αυτοκράτορα της Κωνσταντινούπολης Ροβέρτου του Κουρτεναί το 1222. Ο Ροβέρτος είχε προσεγγίσει τον Θεόδωρο για Συνθήκη Ειρήνης και ο τελευταίος τού προσέφερε την κόρη του Ευδοκία για να στερεώσει με γάμο τη συμφωνία. Αλλά ο Θεόδωρος είχε παντρευτεί τη Μαρία του Κουρτεναί, αδελφή του Ροβέρτου, το 1217. Ο Μανουήλ αναφέρεται από τον Γεώργιο Ακροπολίτη ότι μπλόκαρε τον αρραβώνα για λόγους κανονικού δικαίου: ο Ροβέρτος, κουνιάδος του Θεόδωρου, δεν θα μπορούσε να γίνει και γαμπρός του, καθώς αυτή θα ήταν μια «παράνομη ένωση» και θα συνιστούσε αιμομιξία, καθώς ήταν εντός του τρίτου βαθμού συγγένειας.

## Παραπομπές

## Πηγές
* Οικουμενικό Πατριαρχείο 
* 
* 

Μανουήλ Α
Κατηγορία:Βυζαντινοί του 13ου αιώνα
Κατηγορία:Επίσκοποι του 13ου αιώνα
Ζώνη υποτροπικών νηνεμιών

μικρογραφία|Μία πανοραμική λήψη της Γης

Ως **ζώνη υποτροπικών νηνεμιών** (αγγλικά **horse latitudes**) κατά τη Μετεωρολογία χαρακτηρίζεται η ζώνη της ατμόσφαιρας που βρίσκεται υπερκείμενη και μεταξύ των γεωγραφικών παραλλήλων 30° και 35° τόσο στο βόρειο ημισφαίριο όσο και στο νότιο.

Συνεπώς υφίστανται δύο τέτοιες ζώνες σε αντιδιαστολή της ζώνης τροπικών νηνεμιών που είναι μία περί τον Ισημερινό και που μόνο σε ειδικές περιπτώσεις αναφοράς κατά ημισφαίριο μπορεί να ονοματιστεί στον πληθυντικό.

Η ονομασία των ζωνών αυτών προέρχεται από το γεγονός ότι οι άνεμοι που πνέουν σ΄ αυτές είναι συνηθέστερα ασθενείς όπου και επικρατούν νηνεμίες. Στο Βόρειο Ατλαντικό Ωκεανό η ζώνη υποτροπικών νηνεμιών ονομάζεται επίσης και **ζώνη των πλατών του ίππου**.

Οι καιρικές συνθήκες στις ζώνες αυτές χαρακτηρίζονται από ασθενείς μεταβλητούς ανέμους, αίθριο ως λίγο νεφελώδη ουρανό με σπάνια βροχόπτωση.

 

Κατηγορία:Μετεωρολογία
MOS Technology CIA

thumb|CIA MOS 6526A
μικρογραφία|MOS 8520A
Ο **MOS Technology CIA** (*Complex Interface Adapter*) είναι I/O τσιπ της MOS Technology, Inc., που χρησιμοποιήθηκε σε πολλούς υπολογιστές και συσκευές περιφέρειας της Commodore (μεταξύ άλλων Commodore 64 και Amiga). Ο CIA είναι η κατοπινή έκδοση του MOS Technology VIA. 

## Τεχνικά στοιχεία
Οι CIA *6526* και *8521* διαθέτουν δυο οκτάμπιτα TTL-ports διπλής φοράς, ένα σειριακό καταχωρητή ολίσθησης, δυο δεκαεξάμπιτες συσκευές χρονομέτρησης (*timer*) και ένα ρολόι πραγματικού χρόνου που μετρά μέχρι και τα δέκατα του δευτερολέπτου και διαθέτει λειτουργία συναγερμού. Ο *8520* αντί για ρολόι πραγματικού χρόνου έχει συσκευή χρονομέτρησης των 24 bit. Εφόσον είναι επιθυμητό, το τσιπ είναι σε θέση να προκαλέσει διακοπή (*interrupt*) σε περίπτωση timer underrun, γεμάτου ή άδειου καταχωρητή ολίσθησης, συναγερμού ή και λήψης εξωτερικού σήματος.

Κάθε δίαυλος δεδομένων (*data bus*) των I/Ο ports μπορεί να ρυθμιστεί ξεχωριστά σε εισαγωγή ή εξαγωγή.

Υπάρχουν τρεις εκδόσεις του CIA: *6526*, *8521* και *8520*. Ο τελευταίος χρησιμοποιήθηκε στους Amiga και στη συσκευή ανάγνωσης/εγγραφής δισκετών VC1581.

Κατηγορία:Commodore
Κατηγορία:Ολοκληρωμένα κυκλώματα
Φρανσίσκο Μέντες

Ο **Φρανσίσκο Μέντες** (Francisco Mendes, 1939-1978) ήταν αγωνιστής για την ανεξαρτησία και πολιτικός, ο πρώτος πρωθυπουργός της Γουινέα-Μπισσάου. Το πολεμικό του όνομα ήταν **Chico Té**. Κυβέρνησε από τις 24 Σεπτεμβρίου του 1973 ως τη δολοφονία του, τον Ιούλιο του 1978. Άφησε τέσσερα παιδιά.

## Βιογραφία
Γεννήθηκε στις 7 Φεβρουαρίου του 1939. Πολέμησε υπέρ της ανεξαρτησίας της χώρας του αλλά και του Πρασίνου Ακρωτηρίου από τους Πορτογάλους. Ο Μέντες διορίστηκε πρώτος πρωθυπουργός της Γουινέας-Μπισσάου το 1973 και ανέλαβε να αναπτύξει προγράμματα σοσιαλιστικού τύπου. Μερίμνησε επίσης για εθνική συμφιλίωση.

Στις 7 Ιουλίου του 1978 δολοφονήθηκε υπό συνθήκες μυστηρίου και οι περισσότεροι θεωρούν ότι το κόμμα PAIGC ενεπλάκη πιθανότατα στη δολοφονία του.

Ως εκπρόσωπος του αφρικανικού εθνικισμού. ο Μέντες τιμάται τόσο στη χώρα του όσο και στο Πράσινο Ακρωτήριο. Το χαρτονόμισμα των 100 πέσος είχε τη μορφή του, ενώ πολλά σχολεία και οδοί φέρουν το όνομά του. Επίσης, στην Πράια το διεθνές αεροδρόμιο λέγεται "Διεθνές Αεροδρόμιο Φρανσίσκο Μέντες".

## Παραπομπές


## Πηγές
* Σύντομη βιογραφία

## Εξωτερικοί σύνδεσμοι
* 

Κατηγορία:Πρωθυπουργοί της Γουινέας-Μπισσάου
Αληγείς άνεμοι

Ως **αληγείς άνεμοι**, (εκ του α στερητικού + λήγειν), χαρακτηρίζονται οι άνεμοι που πνέουν μεταξύ της Ζώνης υποτροπικών νηνεμιών, δηλαδή της περιοχής με υψηλές βαρομετρικές πιέσεις εκάστου ημισφαιρίου, και της Ζώνης τροπικών νηνεμιών παρά τον Ισημερινό όπου και οι παρατηρούμενες χαμηλές βαρομετρικές πιέσεις.

Οι αληγείς άνεμοι έχουν στο μεν βόρειο ημισφαίριο διεύθυνση βορειοανατολική (ΒΑ), ενώ στο νότιο ημισφαίριο νοτιοανατολική. Οι άνεμοι αυτοί πνέουν με μεγάλη σταθερότητα καθ΄ όλο το έτος, εξ ου και τ΄ όνομά τους. Σε ορισμένες όμως περιοχές της υδρογείου, όπως στο βόρειο Ινδικό ωκεανό, καθώς και στο δυτικό τμήμα του βορείου Ειρηνικού ωκεανού δεν πνέουν οι αληγείς. Αντ΄ αυτών, πνέουν «εποχικοί άνεμοι», όπως οι λεγόμενοι Μουσώνες.

Πάνω από τους αληγείς ανέμους, σε υψόμετρα πάνω από 2.000 μέτρα, πνέουν οι **[[ανταληγείς άνεμοι]]**, η διεύθυνση των οποίων είναι αντίθετη των αληγών κατά ημισφαίριο, όπως υποδηλώνει και η ονομασία τους. 

Η ένταση των αληγών ανέμων είναι κατά μέσον όρο 3 - 4 βαθμοί της κλίμακας Μποφόρ, (7 - 16 κόμβοι). Οι καιρικές συνθήκες στις ζώνες των αληγών χαρακτηρίζονται από αίθριο γενικά ουρανό μέχρι λίγο νεφελώδη. Απαιτείται όμως ιδιαίτερη προσοχή, διότι σε ορισμένες περιοχές και ορισμένες εποχές συχνά οι καιρικές συνθήκες αυτές διακόπτονται από τροπικούς κυκλώνες.

Κατηγορία:Άνεμοι
Άγγελος Ελεφάντης

Ο **Άγγελος Ελεφάντης** (1936 - 29 Μαΐου 2008) ήταν διανοούμενος της ελληνικής Αριστεράς, δημοσιογράφος και συγγραφέας, γνωστός ως εκδότης και διευθυντής του περιοδικού «Ο πολίτης».  Υπήρξε από τους ιδρυτές της εφημερίδας «Η Εποχή», τακτικός συντάκτης της εφημερίδας «Η Αυγή» και δημοσίευσε βιβλία, άρθρα και δοκίμια για πολιτικά, ιστορικά και προσωπικά θέματα.

## Βιογραφικά στοιχεία

Γεννήθηκε το 1936 στο Νεοχώρι Φθιώτιδας. Το 1947 η οικογένειά του μεταφέρθηκε στην Αθήνα λόγω στρατιωτικών εκκαθαρίσεων στο χωριό. Αποφοίτησε από τη Νομική Αθηνών το 1962 και μετακόμισε στο Παρίσι όπου σπούδασε ανθρωπολογία και κοινωνιολογία στη Σορβόννη και ιστορία στην École Pratique des Hautes Études. Γύρισε στην Αθήνα το 1976 μετά την πτώση της δικτατορίας, όπου έζησε μέχρι το θάνατό του το 2008 από καρκίνο. Άφησε πίσω του την γυναίκα του, Μαριάννα Δήτσα, και δύο παιδιά, τον Nicola και την Άννα.

## Πολιτική δράση

Ως φοιτητής εντάχθηκε στη νεολαία της ΕΔΑ, και το 1968 όταν διασπάστηκε το ΚΚΕ, εντάχθηκε στο ΚΚΕ εσωτερικού.  Στο Παρίσι μετείχε στην έκδοση διάφορων αντιδικτατορικών περιοδικών, ανάμεσά τους την «Ελληνική Παρουσία» και τον «Αγώνα». Το 1985 ήταν υποψήφιος στο ψηφοδέλτιο Επικράτειας. Εντάχθηκε στο ΚΚΕ εσωτερικού - Ανανεωτική Αριστερά το 1987 και υπηρέτησε ως μέλος της Πολιτικής Γραμματείας. Το 2004 και το 2007 υπήρξε υποψήφιος με τον ΣΥΡΙΖΑ στο νομό Ευρυτανίας.

## Δημοσιεύματα

Ένας από τους ιδρυτές και αρθρογράφους της εφημερίδας «Η Εποχή», υπήρξε επίσης μέλος του ΔΣ της εφημερίδας «Η Αυγή», στην οποία έγραφε άρθρα για σχεδόν δέκα χρόνια.

Βιβλία του:
**Η επαγγελία της αδύνατης επανάστασης. ΚΚΕ και αστισμός στο Μεσοπόλεμο* (1976)
**Ο ανεύρετος σοσιαλισμός* (1982)
**Στον αστερισμό του λαϊκισμού* (1991)
**Διά γυμνού οφθαλμού* (1998)
**Μinima memoralia. Η ιστορία του παππού μου* (2001)
**Μας πήραν την Αθήνα… Ξαναδιαβάζοντας μερικά σημεία της ιστορίας 1940-1950* (2002)

Ενδεικτικές συμμετοχές:
**Ο Ιανός του εθνικισμού και η ελληνική βαλκανική πολιτική* (1992)
**Των αφανών. Τρεις ομιλίες για το βιβλίο της Παγώνας Στεφάνου* (1998)
**Ισλάμ και Ευρώπη* (2002)

Μερικές μεταφράσεις του:
**Ζαν Πωλ Σαρτρ, Υπέρ διανοουμένων συνηγορία* (1994)
**André Leroi-Gourhan, Το έργο και η ομιλία του ανθρώπου. Τεχνική και γλώσσα* (2000)
**Ζαν-Κλωντ Μισεά, Η εκπαίδευση της αμάθειας* (2002)
**Ζαν-Κλωντ Μισεά, Η αυτοκρατορία του μικρότερου κακού* (2008)

## Παραπομπές


## Εξωτερικοί σύνδεσμοι
*Άγγελος Ελεφάντης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Γκάρι Κόουλ

Ο **Γκάρι Κόουλ** (*Gary Cole*) είναι παλαίμαχος διεθνής Αυστραλός ποδοσφαιριστής που αγωνιζόταν στην επίθεση.

## Βιογραφικό
Γεννήθηκε στις 5 Φεβρουαρίου του 1956 στο Λονδίνο και σε νεαρή ηλικία μετανάστευσε στην Αυστραλία .Ξεκίνησε την καριέρα του το 1972 από την *Ringwood Wilhelmina* και το 1975 μεταγράφηκε στον Μέγα Αλέξανδρο Μελβούρνης (ομάδα Ελλήνων μεταναστών)όπου έμεινε έως το 1983 όταν και μεταγράφηκε στην «αντίπαλο» Πρέστον Λάιονς (ομάδα Σλαβομακεδόνων μεταναστών).Εκεί έκλεισε την καριέρα του το 1986 και ακολούθησε προπονητική καριέρα .

Με την Εθνική Αυστραλίας σημείωσε σε 40 συμμετοχές 20 γκολ.

## Σταδιοδρομία

## Διακρίσεις
* Πρώτος Σκόρερ NSL:1980,1981

Κατηγορία:Αυστραλοί ποδοσφαιριστές
Κατηγορία:Επιθετικοί ποδοσφαιριστές
Μάξιμος Β΄

Ο **Μάξιμος Β΄** διετέλεσε Πατριάρχης Κωνσταντινουπόλεως για έξι μήνες κατά το έτος 1215.

Ήταν ηγούμενος της Μονής των Ακοιμήτων όταν, στις 3 Ιουνίου 1215 εξελέγη Πατριάρχης. Ήταν ευνοούμενος του γυναικωνίτη των ανακτόρων, με την εύνοια του οποίου ανήλθε στο Θρόνο. Ήταν επίσης πνευματικός του Αυτοκράτορα της Νικαίας Θεοδώρου Α' Λάσκαρη.

Πατριάρχευσε για έξι μόνο μήνες, καθώς στις αρχές Δεκεμβρίου του 1215 απεβίωσε.

## Πηγές
*Οικουμενικό Πατριαρχείο 
*Εγκυκλοπαίδεια Πάπυρος-Larousse-Britannica, 2007, τόμ. 34, σελ. 607
*Εγκυκλοπαίδεια Μείζονος Ελληνισμού

Μάξιμος Β
Κατηγορία:Ορθόδοξοι λόγιοι
Κατηγορία:Βυζαντινοί του 13ου αιώνα
Κατηγορία:Επίσκοποι του 13ου αιώνα
Μιχαήλ Δ΄ Αυτωρειανός

Ο **Μιχαήλ Δ΄** ο επονομαζόμενος **Αυτωρειανός** (... - 26 Αυγούστου 1212) διετέλεσε Πατριάρχης Κωνσταντινουπόλεως κατά τα έτη 1206 - 1212. Ήταν λόγιος κληρικός και είχε χρηματίσει ιερέας και σακελλάριος, Χαρτοφύλακας της Μεγάλης Εκκλησίας και Πρωτονοτάριος. Είχε εγκατασταθεί στη Νίκαια, όπου διετέλεσε επικεφαλής της τοπικής εκκλησίας και στήριξε με ζήλο τον ορθόδοξο κλήρο έναντι των πιέσεων των Φράγκων για αναγνώριση του Πάπα.

Μετά τον θάνατο (ή παραίτηση)του Πατριάρχη Ιωάννη Ι΄, ο οποίος είχε αρνηθεί να εγκατασταθεί στη Νίκαια, όπου είχε μεταφερθεί και η πρωτεύουσα της Αυτοκρατορίας, ο Αυτοκράτορας Θεόδωρος Λάσκαρης συνεκάλεσε Σύνοδο στη Νίκαια, για την εκλογή του διαδόχου του, στην οποία όμως δεν συμμετείχαν οι επίσκοποι της Ηπείρου και της Τραπεζούντας, καθώς τους απαγόρευσαν οι πρίγκηπες των περιοχών αυτών.

Κατά τον Νικηφόρο Κάλλιστο, εξελέγη Πατριάρχης στις 20 Μαρτίου 1206 (κατ'άλλους τον Μάρτιο του 1208) και πατριάρχευσε μέχρι το θάνατό του, στις 26 Αυγούστου 1212. Η κανονικότητα της διαδικασίας αμφισβητήθηκε, καθώς οι Μεγάλοι Κομνηνοί της Τραπεζούντας και οι Δεσπότες της Ηπείρου αρνούνταν έκτοτε, μέχρι και την ανακατάληψη της Κωνσταντινούπολης το 1261, να αναγνωρίσουν έναν Πατριάρχη εκλεγμένο στη Νίκαια.

Μετά την εκλογή του, ο Μιχαήλ έστεψε τον Θεόδωρο Αυτοκράτορα. Επί των ημερών της Πατριαρχίας του, γνωρίζουμε ότι ο τότε επίσκοπος Αθηνών Μιχαήλ Ακομινάτος εξελέγη μητροπολίτης Παροναξίας, αλλά αρνούνταν τόσο να πάει στη νέα του επαρχία, όσο και να μεταβεί στη νέα πρωτεύουσα, τη Νίκαια, παρά την πρόσκληση που του απηύθυνε ο Πατριάρχης και ο Αυτοκράτορας.

Μετά τον θάνατό του, ο Θρόνος παρέμεινε σε χηρεία για δεκατρείς μήνες, μέχρι την εκλογή του διαδόχου του, Θεοδώρου Ειρηνικού.

## Παραπομπές


## Πηγές
* Οικουμενικό Πατριαρχείο 
* Εγκυκλοπαίδεια Πάπυρος-Larousse-Britannica, 2007, τόμ. 36, σελ. 391
* 

Μιχαήλ Δ
Κατηγορία:Βυζαντινοί του 12ου αιώνα
Κατηγορία:Βυζαντινοί του 13ου αιώνα
Κωνσταντίνος Δ΄ Χλιαρηνός

Ο **Κωνσταντίνος Δ΄** ο επονομαζόμενος **Χλιαρηνός** διετέλεσε Πατριάρχης Κωνσταντινουπόλεως μεταξύ των ετών 1154 και 1157.

## Βιογραφικά στοιχεία
Εξελέγη Πατριάρχης ενώ ήταν διάκονος, Χλιαρών και Σακελλάριος του Πατριαρχείου, κατ'άλλους δε «*επί της πατριαρχικής μικράς σακέλλης*», δηλαδή ταμίας του Πατριάρχη. Εξελέγη Πατριάρχης μετά την παραίτηση του Νεοφύτου Α΄, τον Νοέμβριο του 1154.

Κατά τη διάρκεια της Πατριαρχείας του απέτυχε νέα απόπειρα προσέγγισης μεταξύ Ορθόδοξης και Ρωμαιοκαθολικής Εκκλησίας μετά το Σχίσμα του 1054, αυτή την φορά από τον Πάπα Αδριανό Δ΄, ο οποίος έγραψε στον Αρχιεπίσκοπο Θεσσαλονίκης, Βασίλειο Αχριδηνό. Είναι γνωστό ότι το 1155-1156 έγινε δεκτή στην Κωνσταντινούπολη πρεσβεία του Πάπα Αδριανού, χωρίς όμως κάποιο χειροπιαστό αποτέλεσμα.

Στις αρχές του 1156, ο Πατριάρχης Κωνσταντίνος επικύρωσε την καθαίρεση του του Μητροπολίτη Κιέβου και Πασών των Ρωσιών Κλήμεντος, και την εκλογή του Κωνσταντίνου Α΄ στο θρόνο του Κιέβου.

Κατά τη διάρκεια της Πατριαρχείας του επίσης συνεκλήθησαν δύο Σύνοδοι στην Κωνσταντινούπολη: Η πρώτη συνήλθε στις 26 Ιανουαρίου 1156 και καταδίκασε τις κακοδοξίες του Νικηφόρου Βασιλάκη, καθηγητή ερμηνείας των Ευαγγελίων και μαγίστρου των ρητόρων. Η δεύτερη συνήλθε στις 12 Μαΐου 1157 και καταδίκασε τις αιρετικές διδασκαλίες του Κωνσταντινουπολίτη κληρικού και εψηφισμένου Πατριάρχη Αντιοχείας Σωτήριχου Παντεύγενου.

Η συνοδική πράξη καταδίκης του Παντεύγενου, με ημερομηνία 13 Μαΐου 1157, είναι η τελευταία που φέρει την υπογραφή του. Φαίνεται πως πέθανε αμέσως μετά, καθώς ο Τόμος με τα συμπεράσματα της Συνόδου, ο οποίος ακολούθησε, φέρει την υπογραφή του διαδόχου του, Λουκά Χρυσοβέργη. Έτσι, ο θάνατός του επήλθε ενώ ήταν εν ενεργεία και τοποθετείται στο δεύτερο μισό του Μαΐου του 1157.

## Παραπομπές


## Πηγές
* 
* 
* 

Κατηγορία:Πατριάρχες Κωνσταντινουπόλεως
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Νεόφυτος Α΄

Ο **Νεόφυτος Α΄**, ο λεγόμενος και Έγκλειστος, διετέλεσε Πατριάρχης Κωνσταντινουπόλεως μεταξύ των ετών 1153 και 1154.

Ενώ ήταν μοναχός στη Μονή της Θεοτόκου της Ευεργέτιδος, εξελέγη Πατριάρχης, αλλά δεν είναι απολύτως ακριβές το πότε. Η ημερομηνία τοθετείται μεταξύ Οκτωβρίου 1153 και Οκτωβρίου 1154, επί Αυτοκράτορος Μανουήλ Κομνηνού.

Μετά την εκλογή του, ταξίδεψε στην Κωνσταντινούπολη για να ενθρονιστεί, αλλά δεν έγινε δεκτός από τον κλήρο, πιθανότατα λόγω κάποιων παρατυπιών του παρελθόντος. Ο Νεόφυτος αναγκάστηκε έτσι να κλειστεί στα πατριαρχικά κελλιά (εξού και το προσωνύμιο «Έγκλειστος») και να περιμένει καρτερικά (ίσως οκτώ μήνες και πέντε ημέρες).

Κατά τη διάρκεια της Πατριαρχίας του δεν συνέβησαν σπουδαία εκκλησιαστικά γεγονότα. Τον Νοέμβριο του 1154 παραιτήθηκε, ίσως και εξαιτίας του κωλύματος της ενθρόνισής του, και έκτοτε ασκήτευε ως τον θάνατό του.

## Παραπομπές


## Πηγές
* 
* 
* 

Νεοφυτος Α
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Πατριάρχης Θεόδοτος Β΄

Ο **Θεόδοτος Β΄** διετέλεσε Πατριάρχης Κωνσταντινουπόλεως μεταξύ των ετών 1151 και 1153.

Αναφέρεται και ως **Θεοδόσιος Α΄**. Πριν την εκλογή του διετέλεσε ηγούμενος στη Μονή Αναστάσεως στην Κωνσταντινούπολη. Εξελέγη Πατριάρχης την άνοιξη του 1151 και κατά τη διάρκεια της Πατριαρχείας του δεν συνέβησαν σπουδαία εκκλησιαστικά γεγονότα και απεβίωσε εν ενεργεία.

Από επιστολή του Μητροπολίτη Εφέσου Γεωργίου Τορνίκη προς τον Μητροπολίτη Αθηνών Γεώργιο Μπουρτζή μαθαίνουμε ότι η «άγρια μάζα του κλήρου» της Αγίας Σοφίας σχεδόν λιντσάρησε τον Μητροπολίτη Εφέσου όταν αυτός αντιτάχθηκε στο σχέδιό τους να εξοικονομήσουν χρήματα για την κηδεία του Πατριάρχη Θεόδοτου. Φαίνεται ότι η επιθυμία να στερηθεί των πλήρων τιμών κρατικής κηδείας εδραζόταν σε κατηγορίες ότι υπήρξε Βογόμιλος, κατηγορία που εκτοξεύτηκε από τον εψηφισμένο Πατριάρχη Αντιοχείας Σωτήριχο Παντεύγενο, ο οποίος χρησιμοποίησε το «μαύρο και ζαρωμένο χέρι» του νεκρού Θεόδοτου ως απόδειξη της αιρετικότητάς του. Ο Ιωάννης Κίνναμος αναφέρει μόνον ότι ο Θεόδοτος «ήταν συνηθισμένος σε ασκητική πειθαρχία».

## Παραπομπές


## Πηγές
* 
* 
* 

Θεοδοτος Β
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Πατριάρχης Κωνσταντίνος Β΄

Ο **Κωνσταντίνος Β΄** (... - 7 Οκτωβρίου 767) διετέλεσε Πατριάρχης Κωνσταντινουπόλεως κατά τα έτη 754 έως 766.

Πριν την εκλογή του στον Πατριαρχικό Θρόνο διετέλεσε επίσκοπος Συλαίου της Παμφυλίας (κοντά στη σημερινή Αττάλεια). Το 754 δεν κατείχε το αξίωμά του, για άγνωστο λόγο. Τον Ιανουάριο του ίδιου έτους πέθανε ο προκάτοχός του, Αναστάσιος, και από τις 10 Φεβρουαρίου ως τις 8 Αυγούστου συνήλθε η εικονομαχική Σύνοδος της Ιέρειας, η οποία απαγόρευσε τις εικόνες. Κατά τη διάρκειά της, ο Αυτοκράτορας Κωνσταντίνος ο Κοπρώνυμος απέφυγε να ορίσει νέο Πατριάρχη και την προεδρία της Συνόδου άσκησε ο Μητροπολίτης Εφέσου Θεοδόσιος, γιος του πρώην Αυτοκράτορα Τιβέριου Γ΄. Στις 8 Αυγούστου πραγματοποιήθηκε η επίσημη τελική συνεδρίαση στο Παλάτι των Βλαχερνών, κατά την οποία διαβάστηκαν οι αποφάσεις της Συνόδου στον Αυτοκράτορα, ο οποίος τις επικύρωσε. Κατά τη διάρκεια αυτής της συνεδρίασης, ο Αυτοκράτορας παρουσίασε τον Κωνσταντίνο ως τον νέο Πατριάρχη Κωνσταντινουπόλεως που είχε επιλέξει, και ζήτησε να εγκριθεί η επιλογή.

Ο Κωνσταντίνος ήταν ένας λιτός μοναχός, που έγινε πνευματικός σύμβουλος του Αυτοκράτορα. Κατά τη διάρκεια των πρώτων ετών δεν έγιναν διώξεις εναντίον των εικονολατρών, αν και πολλοί μοναχοί εξέφραζαν την αντίθεσή τους στην εικονομαχία, καθώς η στρατιωτικές επιτυχίες του Αυτοκράτορα εναντίον των Βουλγάρων του παρείχαν την υποστήριξη της κοινής γνώμης. Το 761 όμως, ο Αυτοκράτορας εξαπέλυσε διωγμούς, τους οποίους υποστήριξε και ο Πατριάρχης Κωνσταντίνος. Κατά τους διωγμούς αυτούς, ανδρικά και γυναικεία μοναστήρια έκλεισαν και οι μοναχοί κλήθηκαν να επιλέξουν μεταξύ γάμου και εξορίας. Το 765 πλήθος ασυμβίβαστων μοναχών διαπομπεύτηκε στον ιππόδρομο, αναγκαζόμενο να παρελάσει συνοδεύοντας γνωστές πόρνες.

Φαίνεται ότι είχε σχέσεις με τους εικονολάτρες, γι' αυτό ο Αυτοκράτορας τον έκρινε ένοχο προδοσίας το 765 και στις 30 Αυγούστου του 766 τον συνέλαβε και, αφού τον έκλεισε στην αρχή στο Παλάτι της Ιέρειας, στην ασιατική πλευρά του Βοσπόρου, στη συνέχεια τον εξόρισε στην Πρίγκηπο. Μετά από δύο χρόνια καθαιρέθηκε, αναθεματίστηκε από τον διάδοχό του, Νικήτα, διαπομπεύθηκε στον Ιππόδρομο και τελικά με εντολή του Αυτοκράτορα αποκεφαλίστηκε στις 7 Οκτωβρίου του 767.

Ανακηρύχθηκε άγιος και η Ορθόδοξη Εκκλησία τιμά τη μνήμη του στις 30 Ιουλίου.

## Παραπομπές


## Πηγές
* 
* 
* 

Κωνσταντίνος Β
Κωνσταντίνος
Κατηγορία:Εικονομαχία
Κατηγορία:Βυζαντινοί του 8ου αιώνα
Κατηγορία:Επίσκοποι του 8ου αιώνα
Κλεοπάτρα (Ίδα)

Στην ελληνική μυθολογία η **Κλεοπάτρα**, κόρη του Ίδα, ήταν η σύζυγος του μεγάλου ήρωα και πρίγκηπα Μελεάγρου. Η Κλεοπάτρα ήταν εγγονή του Αφαρέως και της Αρήνης. Την εποχή που οι Κουρήτες πολιόρκησαν τους Αιτωλούς στην Καλυδώνα, μάταια ικέτευαν τον Μελέαγρο να πολεμήσει για να σώσει την πόλη του: ο ήρωας έκλεινε τα αυτιά του στις παρακλήσεις των γερόντων, των ιερέων, του πατέρα του και της μητέρας του. Τελικώς ο εχθρός κυρίευσε την Καλυδώνα, και οι Κουρήτες ετοιμάζονταν να λεηλατήσουν το μέγαρο του Μελεάγρου. Τότε μόνο ο Μελέαγρος μεταπείσθηκε από τις ικεσίες της συζύγου του Κλεοπάτρας, πήρε τα όπλα του και έσωσε την πόλη, αλλά σκοτώθηκε καθώς φαίνεται την ώρα του τέλους της μάχης. Σύμφωνα όμως με τη μεταγενέστερη εκδοχή, η πεθερά της Κλεοπάτρας, η Αλθαία, προκάλεσε σκόπιμα το τέλος του Μελεάγρου (για περισσότερα, βλ.λ. Μελέαγρος), οπότε από την απελπισία της η Κλεοπάτρα για τον θάνατο του συζύγου της αυτοκτόνησε (κρεμάστηκε).

## Παραπομπές


## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος Χάρη Πάτση, Αθήνα 1969

Κλεοπατρα Ιδ
Κλεοπάτρα (Βορέα)

Στην ελληνική μυθολογία η **Κλεοπάτρα**, θυγατέρα του Βορέου και της Ωρειθυίας, ήταν η σύζυγος του Φινέα και μητέρα του Πλεξίππου και του Πανδίονα. Ο Φινέας φυλάκισε την Κλεοπάτρα για χάρη της Ιδαίας, θυγατέρας του Δαρδάνου. Αλλά οι Αργοναύτες απελευθέρωσαν την Κλεοπάτρα.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κλεοπατρα Βο
Κλεοπατρα
Κλύμενος

Στην ελληνική μυθολογία με το όνομα **Κλύμενος** (που σημαίνει «περίφημος») είναι γνωστά τα παρακάτω 4 πρόσωπα:

# Βασιλιάς του Ορχομενού της Βοιωτίας, γιος του Κάρδυος και απόγονος του Ηρακλή, δηλαδή Ηρακλείδης. Μετά τον Κατακλυσμό του Δευκαλίωνα, ο Κλύμενος εγκαταστάθηκε στην Ολυμπία, όπου ίδρυσε τους Ολυμπιακούς Αγώνες και έκτισε βωμούς στους Κουρήτες. Τελικώς τον έδιωξε από τον θρόνο του ο Ενδυμίωνας.
# Βασιλιάς της Αρκαδίας, γιος του Τελεού. Ο Κλύμενος ερωτεύθηκε την ίδια του την κόρη, την Αρπαλύκη. Την απήγαγε από τον σύζυγό της και απέκτησε μαζί της ένα γιο. Για να τον εκδικηθεί η Αρπαλύκη σκότωσε το παιδί τους και έδωσε το κρέας του ως γεύμα στον πατέρα της. Ο Κλύμενος τότε σκότωσε την κόρη του και μετά αυτοκτόνησε.
# Βοιωτός ήρωας τον οποίο σκότωσαν οι Θηβαίοι με λιθοβολισμό μέσα στο ιερό άλσος. Ο γιος του για να εκδικηθεί τους Θηβαίους όταν κατέλαβε την εξουσία, τους όρισε πολύ βαριά φορολογία, που καταργήθηκε από τον Ηρακλή.
# Με το όνομα «Κλύμενος» αναφέρεται και ένας από τους Αργοναύτες.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Αργοναύτες
Κατηγορία:Ήρωες της ελληνικής μυθολογίας
Κατηγορία:Μυθικοί βασιλείς του Ορχομενού
Κατηγορία:Μυθικοί βασιλείς της Αρκαδίας
Κλυτία

Στην ελληνική μυθολογία με το όνομα **Κλυτία** ή **Κλυτίη** είναι γνωστά τα παρακάτω τρία πρόσωπα:

# Κλυτίη, μία Ωκεανίδα Νύμφη, θυγατέρα του Ωκεανού και της Τηθύος. Επειδή εγκαταλείφθηκε από τον θεό Ήλιο, θέλησε να πεθάνει από πείνα. Αλλά ο η κοπέλα μεταμορφώθηκε σε ηλιοτρόπιο. Αναφέρεται επίσης ότι η Κλυτία κατήγγειλε την αδελφή της Λευκοθόη, ερωμένη του Ηλίου, στον πατέρα της, και αυτός την έθαψε ζωντανή.
# Κόρη του Μέροπα, βασιλιά στην Κω, και της Εχεμείας. Αδέλφια της Κλυτίας ή Κλυτίης ήταν η Κως, ο Εύμηλος και η Τιτανίς. Η Κλυτίη παντρεύτηκε τον Ευρύπυλο και απέκτησαν μαζί τουλάχιστον δύο παιδιά, τον Χάλκωνα και τον Ανταγόρα.
# Κόρη του Αμφιδάμαντα, που κατά μία εκδοχή ήταν η σύζυγος του Ταντάλου και μητέρα του Πέλοπα.

* Ο αστεροειδής **[[73 Κλυτία]]**, που ανακαλύφθηκε το 1862, πήρε το όνομά του από το πρώτο από τα μυθικά αυτά πρόσωπα.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κλυτια
Κλυτια
Ελληνικός στόλος του 1912-13

Η σύνθεση του Ελληνικού στόλου κατά τον Α΄ Βαλκανικό πόλεμο είχε ως ακολούθως:

:**Α. Στόλος Αιγαίου**
*Θωρηκτό - Καταδρομικό: 1 το "Γ. ΑΒΕΡΩΦ"
*Θωρηκτά: 3, τα "ΣΠΕΤΣΑΙ", "ΥΔΡΑ" και "ΨΑΡΑ"
*Τορπιλοβόλα: 5, τα με αριθμό 11, 12, 14, 15 και 16
*Αντιτορπιλικά: 11, τα ΑΕΤΟΣ, ΙΕΡΑΞ, ΛΕΩΝ, ΠΑΝΘΗΡ, ΑΣΠΙΣ, ΒΕΛΟΣ, ΔΟΞΑ, ΘΥΕΛΛΑ, ΛΟΓΧΗ, ΝΑΥΚΡΑΤΟΥΣΑ και ΣΦΕΝΔΟΝΗ
*Υποβρύχιο: 1, το ΔΕΛΦΙΝ
*Τορπιλοφόρο: 1, το ΚΑΝΑΡΗΣ
* Εύδρομα - Επίτακτα: 5, τα ΑΘΗΝΑΙ, ΑΡΚΑΔΙΑ, ΕΣΠΕΡΙΑ, ΜΑΚΕΔΟΝΙΑ και ΜΥΚΑΛΗ
*Οπλιταγωγό: 1, το ΣΦΑΚΤΗΡΙΑ
*Ναρκοθέτις: 1, ο ΑΡΗΣ

:**B. Μοίρα Ιονίου**
*Ατμοβάριδες: 2, τα ΑΚΤΙΟΝ και ΑΜΒΡΑΚΙΑ
*Ατμομυοδρόμωνες: 4, τα ΑΛΦΕΙΟΣ, ΑΧΕΛΩΟΣ, ΕΥΡΩΤΑΣ και ΠΗΝΕΙΟΣ
*Κανονιοφόροι: 3, τα με γράμματα Α, Β και Δ
*Βοηθητικά: 6, τα ΑΙΓΙΑΛΕΙΑ, ΜΟΝΕΜΒΑΣΙΑ, ΝΑΥΠΛΙΑ, ΑΗΔΩΝ, ΚΙΣΣΑ, και ΚΙΧΛΗ

Κατηγορία:Ελληνικό Πολεμικό Ναυτικό
Κατηγορία:Α΄ Βαλκανικός Πόλεμος
Κλυτόνηος

Στην ελληνική μυθολογία με το όνομα **Κλυτόνηος** είναι γνωστός ένας γιος του Αλκινόου, βασιλιά των Φαιάκων. Ο Κλυτόνηος ήταν αδελφός του Λαοδάμα και του Αλίου. Στην *[[Οδύσσεια]]* αναφέρεται (θ 119, 123-125) ότι ο *«αντίθεος»* (δηλαδή «θεϊκός») Κλυτόνηος αναδείχθηκε νικητής σε αγώνα δρόμου με τους αδελφούς του ως «ταχύς σταδιοδρόμος»: πέρασε τους άλλους τόσο μήκος όσο χωράφι οργώνουν δύο μουλάρια σε μία ημέρα.

Στην έμμετρη μετάφραση της *Οδύσσειας* από τον Ζ. Σίδερη ο Κλυτόνηος αναφέρεται ως «Κλειτόνας» (για να βγαίνει το μέτρο).

## Πηγές
* Κρουσίου: «Λεξικόν Ομηρικόν», διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Κλυτονηο
Κατηγορία:Πρόσωπα της ελληνικής μυθολογίας
Άγιος Φρουμέντιος

Ο **Άγιος Φρουμέντιος** (... - 383) ήταν ο πρώτος επίσκοπος της Αξώμης και αυτός που έφερε τον Χριστιανισμό στην Αιθιοπία. Ήταν ελληνικής και φοινικής καταγωγής, έμπορος, και είχε γεννηθεί στην Τύρο.

Σύμφωνα με τον ιστορικό Ρουφίνο, ο Φρουμέντιος μαζί με τον αδελφό του Εδέσιο συνόδεψαν τον θείο τους Μετρόπιο, το 316 περίπου, σε ένα ταξίδι στην Αιθιοπία. Όταν το πλοίο έπιασε σε κάποιο λιμάνι της Ερυθραίας, πειρατές το κατέλαβαν και έσφαξαν όλο το πλήρωμα εκτός τα δύο αγόρια που κατέληξαν σκλάβοι του βασιλιά της Αξώμης. Σύντομα κέρδισαν την εύνοια του βασιλιά και κατέλαβαν ανώτατα αξιώματα, ενώ λίγο πριν πεθάνει ο βασιλιάς τους απελευθέρωσε. Όταν πέθανε ο βασιλιάς, η βασίλισσα τούς παρακάλεσε να μείνουν και να αναλάβουν την εκπαίδευση του ανήλικου διαδόχου Εζάνα. Τα δύο αδέλφια δέχτηκαν και πρώτο μέλημα τους ήταν η διάδοση του Χριστιανισμού.

Όταν ο Εζάνα ενηλικιώθηκε, ο Εδέσιος επέστρεψε στην Τύρο και έγινε ιερέας. Ο Φρουμέντιος συνέχισε την προσπάθεια για την διάδοση του Χριστιανισμού και μάλιστα πήγε στην Αλεξάνδρεια και ζήτησε από τον Πατριάρχη Αθανάσιο να στείλει επίσκοπο και ιερείς στην Αιθιοπία. Ο πατριάρχης θεώρησε τον Φρουμέντιο τον κατάλληλο άνθρωπο για επίσκοπο και τον διόρισε στην θέση αυτή το 328, ή σύμφωνα με άλλους, μεταξύ 340-346. Ο Φρουμέντιος γύρισε στην Αιθιοπία, έφτιαξε επισκοπή, βάπτισε τον βασιλιά Εζάνα και έχτισε πολλές εκκλησίες. Ο λαός τον αποκαλούσε Abba Salama (Πατέρας της Ειρήνης), και έγινε ο πρώτος Abune - τίτλος που δόθηκε στην κεφαλή της Εκκλησίας της Αιθιοπίας.

Ο Φρουμέντιος πέθανε το 383 και μετά τον θάνατο του ανακηρύχθηκε άγιος της Κοπτικής Ορθόδοξης Εκκλησίας και την  μνήμη του γιορτάζει στις 18 Δεκεμβρίου. Η Ορθόδοξη Εκκλησία γιορτάζει την μνήμη του στις 30 Νοεμβρίου, η Ρωμαιοκαθολική στις 27 Οκτωβρίου, και η Εκκλησία της Αιθιοπίας την 1 Αυγούστου.

## Αναφορές

* *Martyrologium Romanum*, Editio Altera, (Citta del Vaticano: Libreria Editrice Vaticana, 2004), 401

Κατηγορία:Αιθίοπες άγιοι
Κατηγορία:Επίσκοποι Αιθιοπίας
Κατηγορία:Ιστορία της Αιθιοπίας
Κατηγορία:Επίσκοποι του 4ου αιώνα
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Μητροπολίτες Αξώμης
Μεγάλη περιοχή

thumb|250px|Ο διαμερισμός του αγωνιστικού χώρου
**Μεγάλη περιοχή** ή **περιοχή του πέναλτι** ή απλά **περιοχή** () στο ποδόσφαιρο είναι μια περιοχή του αγωνιστικού χώρου κοντά στο τέρμα. Υπάρχει από μια τέτοια περιοχή σε κάθε μια από τις δύο πλευρές του γηπέδου.

## Σχήμα-διαστάσεις
Η μεγάλη περιοχή είναι ένα παραλληλόγραμμο που ξεκινά από τη γραμμή του άουτ και έχει διαστάσεις 16,5 μέτρα (18 γιάρδες) προς κάθε πλευρά του τέρματος και 16,5 μέτρα (18 γιάρδες) μπροστά από αυτό προς το εσωτερικό του αγωνιστικού χώρου. 

Μέσα στη μεγάλη περιοχή υπάρχει το σημείο του πέναλτι, το οποίο σημειώνεται με μια λευκή βούλα σε απόσταση 11 μέτρων (12 γιαρδών) από τη γραμμή του τέρματος και ακριβώς απέναντι από το μέσο της. Σε ακτίνα 9,15 μέτρων (10 γιαρδών) από το σημείο του πέναλτι και έξω από τη μεγάλη περιοχή είναι χαραγμένο ένα ημικύκλιο. Το ημικύκλιο δεν αποτελεί τμήμα της μεγάλης περιοχής. Σκοπός της ύπαρξής του είναι να ορίζει τη θέση των παικτών κατά την εκτέλεση χτυπήματος πέναλτι.
 
Το σχήμα και οι σημερινές διαστάσεις της μεγάλης περιοχής καθορίστηκαν το 1901. Μέχρι τότε η μεγάλη περιοχή εκτεινόταν ως τις γραμμές του πλαγίου άουτ.

## Ρόλος
Η μεγάλη περιοχή εμπλέκεται σε μια σειρά από ποδοσφαιρικούς κανονισμούς και ο ρόλος της είναι σημαντικός στην εξέλιξη του αγώνα.

* Όταν παίκτης της αμυνόμενης ομάδας κάνει μέσα στη μεγάλη περιοχή παράβαση (φάουλ) που τιμωρείται με άμεσο χτύπημα, όπως το παίξιμο της μπάλας με το χέρι και τα σωματικά φάουλ, τότε η ομάδα του τιμωρείται με πέναλτι, το οποίο εκτελείται από το σημείο του πέναλτι. 
* Μόνο μέσα στην μεγάλη περιοχή ο τερματοφύλακας μπορεί να κρατήσει τη μπάλα με τα χέρια.
* Στην επαναφορά με ελεύθερο χτύπημα από το άουτ, οι αντίπαλοι ποδοσφαιριστές οφείλουν να βρίσκονται έξω από τη μεγάλη περιοχή και δεν μπορούν να διεκδικήσουν την μπάλα πριν να βγει από τη μεγάλη περιοχή.
* Παρομοίως, όταν εκτελούνται έμμεσα ή άμεσα φάουλ από αμυνόμενο παίκτη μέσα από τη μεγάλη περιοχή, οι αντίπαλοι ποδοσφαιριστές οφείλουν να βρίσκονται έξω από αυτή και δεν μπορούν να διεκδικήσουν την μπάλα πριν βγει από τη μεγάλη περιοχή.
* Στα χτυπήματα πέναλτι όλοι οι ποδοσφαιριστές, πλην του τερματοφύλακα και του παίκτη που εκτελεί το πέναλτι, οφείλουν να παραμείνουν έξω από την μεγάλη περιοχή και έξω από το ημικύκλιο μέχρι να εκτελεστεί το πέναλτι. Αλλιώς, ο διαιτητής έχει δικαίωμα να διατάξει επανάληψη της εκτέλεσης.

## Δείτε επίσης
* Πέναλτι

Κατηγορία:Ορολογία ποδοσφαίρου
Αγωγιμότητα

Η **αγωγιμότητα** αποτελεί μία από τις χαρακτηριστικές ιδιότητες της ύλης με την οποία και προσδιορίζεται η ευκολία ή δυσκολία της διάδοσης μέσα σ΄ αυτή των διαφόρων μορφών ενέργειας. 

Η αγωγιμότητα συνεπώς συνδέεται με την αντίσταση που παρουσιάζει η ύλη στη ροή ενέργειας, η οποία και εξαρτάται και από τις απώλειες που μπορεί να παρατηρηθούν λόγω μετατροπής της αρχικής σε άλλες μορφές ενέργειας μέσα στο ίδιο υλικό. Εξ  αυτού του λόγου αναγκαία κρίνεται και η μελέτη της δομής και των ιδιοτήτων των υλικών. Σημαντικότερες αγωγιμότητες που χρησιμοποιούνται σήμερα στη τεχνολογία και ιδιαίτερα στον υπολογισμό κατασκευής μονώσεων είναι η ακουστική αγωγιμότητα (διάδοση του ήχου), η ηλεκτρική αγωγιμότητα (διάδοση ρεύματος) και η θερμική αγωγιμότητα (διάδοση θερμότητας).

Επίσης ιδιαίτερη μελέτη γίνεται στις επιμέρους έρευνες: 
* αγωγιμότητα στερεών, την
* αγωγιμότητα αερίων, και την 
* αγωγιμότητα ηλεκτρολυτών

## Δείτε επίσης σχετικά με την ηλεκτρική αγωγιμότητα
*Υπεραγωγιμότητα
*Ηλεκτρονική αγωγιμότητα
*Αγωγιμότητα διαλυμάτων
*Διαμόρφωση αγωγιμότητας
*Ζώνη αγωγιμότητας
*Αγωγιμομετρία
*Αγωγιμόμετρο

Κατηγορία:Ιδιότητες της ύλης